**Toiminnanharjoittajan kestävyysjärjestelmän hyväksymishakemus**

## Toiminnanharjoittajan tiedot

A. Nimi, Y-tunnus ja yhteystiedot

B. Yhteyshenkilön tiedot

C. Millä perusteella kestävyyslain mukainen toiminnanharjoittaja

D. Laitoksen toiminnan aloitusajankohta

## Yleistä toiminnanharjoittajasta

## Kestävyysjärjestelmän kattamat bionesteet, biomassa- ja biopolttoaineet

## Kohdassa 3 mainittujen biopolttoaineiden, bionesteiden ja biomassapolttoaineiden tuotantoketjujen kuvaus

1. Kuvaus biopolttoaineiden, bionesteiden ja biomassapolttoaineiden tuotannossa tai valmistuksessa käytettävistä raaka-aineista
2. Kuvaus biopolttoaineiden, bionesteiden ja biomassapolttoaineiden tuotanto- tai valmistusprosesseista

## Ennakkotietohakemukset

## A. Onko tämän hakemuksen liitteenä jakeluvelvoitelain (liikenne tai biopolttoöljy) tai kestävyyslain mukainen ennakkotietohakemus?

[ ]  Kyllä, jakeluvelvoitelain mukainen ennakkotietohakemus.

[ ]  Kyllä, kestävyyslain mukainen ennakkotietohakemus.

[ ]  Ei

B. Liitteet

## Kuvaus kestävyysjärjestelmän perustaksi laaditusta riskinarviosta

## Kestävyysjärjestelmän kuvaus

A. Kuvaus kestävyysjärjestelmän luotettavuudesta, tarkkuudesta ja väärinkäytöksiltä suojaamisesta

B. Kestävyysjärjestelmän ainetase

C. Bionesteiden, biomassapolttoaineiden ja niillä tuotetun energian määrittämismenettelyt

D. Kasvihuonekaasupäästövähenemän laskenta

E. Raaka-aineen alkuperää koskevien kriteerien täyttyminen

 Maatalousbiomassat

Metsäbiomassat

Muut raaka-aineet

## Liitteet

A. Todentajan lausunto toiminnanharjoittajan kestävyysjärjestelmän hyväksyttävyydestä

B. Muut liitteet

## Allekirjoitus

|  |  |
| --- | --- |
| Paikka |   |
| Päivämäärä |   |
| Allekirjoitus |  |
| Nimenselvennys |   |

**Täyttöohjeet**

### Kohta 1: Toiminnanharjoittajan tiedot

Kohtaan 1 A toiminnanharjoittajan tulee täydentää toiminnanharjoittajan virallinen nimi, Y-tunnus ja toiminnanharjoittajan viralliset yhteystiedot.

Kohdassa 1 B tulee yksilöidä toiminnanharjoittajan yhteyshenkilöt, joihin Energiavirasto voi olla yhteydessä hakemuskäsittelyyn liittyvissä asioissa sekä jatkossa mm. kestävyyskriteeriselvityksiin liittyvissä asioissa.

Lomakkeen kohdassa 1 C toiminnanharjoittajan tulee määritellä, millä perusteella se on lain mukainen toiminnanharjoittaja ja näin ollen oikeutettu hakemaan kestävyysjärjestelmälleen hyväksyntää Energiavirastolta.

Kestävyysjärjestelmän hyväksymistä voi hakea ainoastaan kestävyyslain mukainen toiminnanharjoittaja. Toiminnanharjoittajan määritelmä löytyy biopolttoaineista, bionesteistä ja biomassapolttoaineista annetun lain 4 §:n 13 kohdasta. Sen mukaan toiminnanharjoittaja on oikeushenkilö, joka tuottaa, valmistaa, tuo maahan, luovuttaa kulutukseen tai käyttää raaka-ainetta, biopolttoainetta, bionestettä, biomassapolttoainetta tai niitä sisältäviä polttoaineita tai tosiasiallisesti määrää toiminnasta ja johon lakia sovelletaan 2, 2a tai 2b §:n nojalla.

Toiminnanharjoittajaksi katsotaan siis edellä mainittu taho, joka on joko:

* biopolttoaineiden edistämisestä liikenteessä annetun lain mukaisesti jakeluvelvollinen;
* biopolttoöljyn käytön edistämisestä annetun lain mukaisesti jakeluvelvollinen;
* nestemäisten polttoaineiden valmisteverosta annetun lain mukaisesti verovelvollinen;
* päästökauppalain mukainen toiminnanharjoittaja tai lentoliikenteen päästökaupasta annetun lain mukainen ilma-aluksen käyttäjä;
* eräiden polttoaineiden elinkaarenaikaisten kasvihuonekaasupäästöjen vähentämisestä annetussa laissa määritelty polttoaineen toimittaja;
* toiminnanharjoittaja, joka tuottaa sähköä, lämpöä tai jäähdytystä biomassapolttoaineilla laitoksessa, jonka lämpöteho on vähintään 20 MW kiinteitä biomassapolttoaineita käytettäessä tai vähintään 2 MW kaasumaisia biomassapolttoaineita käytettäessä; tai
* valtionavustuksen saaja, jonka avustusta koskevassa päätöksessä on 2 §:n mukaisesti määrätty kestävyyden osoittamisesta.

Mikäli kestävyysjärjestelmän hyväksyntää hakeva taho on valtionavustuksen saaja, jonka avustusta koskevassa päätöksessä on määrätty kestävyyden osoittamisesta, tulee avustusta koskeva päätös toimittaa Energiavirastolle kestävyysjärjestelmän hyväksymishakemuksen liitteenä.

Kohdassa 1 D tulee ilmoittaa laitoksen toiminnan aloitusajankohta. Aloitusajankohdalla on merkitystä laitosta mahdollisesti koskeviin khk-vähenemäkriteereihin. Laitoksen katsotaan olevan toiminnassa, jos biopolttoaineiden, liikennealalla kulutetun biokaasun tai bionesteiden fyysinen tuotanto tai lämmitys- ja jäähdytysenergian tai sähkön fyysinen tuotanto biomassapolttoaineista on alkanut.

### Kohta 2: Yleistä toiminnanharjoittajasta

Kohdassa 2 on jätetty toiminnanharjoittajalle tilaa tuoda esiin sellaisia seikkoja, jotka toiminnanharjoittaja katsoo tarpeelliseksi esittää hakemuksessaan. Tässä kohdassa voi kuvata esimerkiksi toiminnan luonteen yleisesti, hakemuksen käsittelyn taustaksi.

### Kohta 3: Kestävyysjärjestelmän kattamat biopolttoaineet, bionesteet ja biomassapolttoaineet

Kohdassa3 toiminnanharjoittajan tulee kuvatakaikki hakemuksessa tarkoitetun kestävyysjärjestelmän kattamat biopolttoaineet, bionesteet ja biomassapolttoaineet. Sen tarkoituksena on paitsi määritellä kestävyysjärjestelmän kattama toiminta, myös liittää kestävyyden osoittaminen sitä velvoittavaan säädökseen tai päätökseen.

Polttoaineet tulee kuvata sillä tarkkuudella, että Energiavirasto voi tarkastella kestävyysjärjestelmän vaatimuksia oikeisiin biopolttoaineisiin, biomassapolttoaineisiin tai bionesteisiin nähden, ja arvioida kriteerien täyttymiseen liittyviä seikkoja siltä osin kuin niillä on merkitystä biopolttoaineisiin, biomassapolttoaineisiin, bionesteisiin tai raaka-aineisiin liittyvän toiminnan kannalta.

Biopolttoaineiden, bionesteiden ja biomassapolttoaineiden määrittelyllä pyritään myös siihen, että kestävyyden osoittamiseen velvoittavaa säädöstä tai päätöstä valvova viranomainen kykenee tarkistamaan, mitä biopolttoaineita, biomassapolttoaineita tai bionesteitä kestävyysjärjestelmä koskee.

Mikäli esimerkiksi toiminnanharjoittaja on nestemäisten polttoaineiden valmisteverosta annetun lain mukainen verovelvollinen, ja ilmoittaa Verohallinnolle biopolttoaineen kuuluvan tiettyyn veroluokkaan, kyseinen veroluokka tulee ilmoittaa tässä kohdassa biopolttoaineen yksilöinnin yhteydessä.

Mikäli toiminnanharjoittaja on velvollinen osoittamaan käyttämiensä biomassapolttoaineiden kestävyyden, tulee biomassapolttoaineet yksilöidä Tilastokeskuksen polttoaineluokituksen mukaisesti ja ilmoitettujen polttoaineiden tulee vastata päästökauppalaitoksia koskevassa päästöselvityksessä yksilöityjä polttoaineita.

On syytä korostaa, että ainoastaan tässä kohdassa kuvattujen biopolttoaineiden, bionesteiden, biomassapolttoaineiden katsotaan kuuluvan kestävyysjärjestelmän piiriin.

### Kohta 4: Kohdassa 3 mainittujen biopolttoaineiden, bionesteiden ja biomassapolttoaineiden raaka-aineet sekä tuotantoketjujen kuvaus

Kohdassa4 A toiminnanharjoittajan tulee yksilöidä ja kuvata tarkasti kohdassa 3 lueteltujen biopolttoaineiden, bionesteiden ja biomassapolttoaineiden raaka-aineet.

Kohdassa 4 B toiminnanharjoittajan tulee kuvata tarkasti kohdassa 4 lueteltujen biopolttoaineiden, bionesteiden ja biomassapolttoaineiden tuotantoketjut. Kohdassa tulee kuvata raaka-aineiden hankintaketjut sekä biopolttoaineiden ja bionesteiden tuotantoprosessit. Biomassapolttoaineiden raaka-aineet tulee eritellä ja kuvata siinä tapauksessa, jos biomassapolttoaineella on kestävyysominaisuuksiltaan erilaisia raaka-aineita tai hankintamaita/-alueita, tai biomassapolttoaine on jalostettu muusta raaka-aineesta/-aineista. Esimerkiksi biokaasun tai pellettien raaka-aineet tulee eritellä ja kuvata tässä kohdassa.

Kohdassa 4 B tuotantoketjujen kuvaaminen on tärkeää siitä syystä, että viranomaiset pystyvät tarkastelemaan kestävyysjärjestelmän vaatimuksia oikeisiin biopolttoaineisiin, biomassapolttoaineisiin, bionesteisiin tai raaka-aineisiin ja niiden tuotantoketjuihin nähden, ja arvioimaan kriteerien täyttymiseen liittyviä seikkoja siltä osin kuin niillä on merkitystä biopolttoaineisiin, biomassapolttoaineisiin, bionesteisiin tai raaka-aineisiin liittyvän toiminnan kannalta.

### Kohta 5: Ennakkotietohakemukset

Toiminnanharjoittaja voi halutessaan jättää kestävyysjärjestelmän hyväksymistä tai muuttamista koskevan hakemuksen yhteydessä hakemuksen kestävyyslain mukaisesta ennakkotiedosta ja/tai hakemuksen jakeluvelvoitelain mukaisesta ennakkotiedosta. Toiminnanharjoittajan prosessiohjeen luvuissa 4 ja 5 on käyty tarkemmin läpi ennakkotietohakemusten jättämistä.

Energiavirasto käsittelee kestävyysjärjestelmän hyväksymishakemuksen yhteydessä jätetyt ennakkotietohakemukset yhdessä kestävyysjärjestelmän hyväksymistä koskevan hakemuksen kanssa. Energiavirasto kuitenkin ratkaisee kestävyyslain mukaiset asiat ja jakeluvelvoitelain mukaiset asiat erillisillä päätöksillä.

Molemmat mahdolliset ennakkotietohakemukset täytetään omille lomakkeilleen kuten prosessiohjeen luvuissa 4 ja 5 ohjeistetaan.

Hakemuksen kohdassa 5 kysytään, onko hakemuksen liitteenä jakeluvelvoitelain tai kestävyyslain mukaista ennakkotietohakemusta.

Hakemuksen kohdassa 5 A toiminnanharjoittajan tulee ilmoittaa, onko hakemuksen liitteenä kestävyyslain mukainen ennakkotietohakemus ja/tai jakeluvelvoitelain mukainen ennakkotietohakemus.

Hakemuksen kohdassa 5 B toiminnanharjoittajan tulee yksilöidä hakemuksen liitteenä olevat kestävyyslain ja/tai jakeluvelvoitelain mukaiset ennakkotietohakemukset.

### Kohta 6: Kuvaus kestävyysjärjestelmän perustaksi laaditusta riskinarviosta

Kohdassa 6 toiminnanharjoittajan tulee kuvata tarkasti kestävyysjärjestelmän perustaksi laadittu riskinarvio.Toiminnanharjoittajan kestävyysjärjestelmän perustavanlaatuisena vaatimuksena on huolellinen riskinarvio. Sen perusteella toiminnanharjoittajan tulee laatia ja suunnitella toimenpiteet ja rakenteet, joilla riskejä, esimerkiksi väärinkäytöksiä tai ei-kestävän materiaalin sekoittumista kestävään, pyritään ehkäisemään. Riskinarviota käsittelee toiminnanharjoittajan kestävyyskriteeriohjeen luku 3.2.

### Kohta 7: Kestävyysjärjestelmän kuvaus

Kohdassa 7 A toiminnanharjoittajan tulee tarkasti ja yksityiskohtaisesti kuvata kestävyysjärjestelmän toimenpiteet ja rakenteet, joilla pyritään turvaamaan kestävyysjärjestelmän

* luotettavuus
* tarkkuus ja
* väärinkäytöksiltä suojaaminen.

Toiminnanharjoittajan kestävyyskriteeriohjeen luvussa 3.2on kuvattu kestävyysjärjestelmälle asetettuja vaatimuksia tältä osin.

Kohdassa 7 B toiminnanharjoittajan tulee kuvata kestävyysjärjestelmän ainetaseja sen toiminta mahdollisimman tarkasti. Ainetasetta on käsitelty toiminnanharjoittajan kestävyyskriteeriohjeen luvussa 7.

Kohdassa 7 C toiminnanharjoittajan tulee kuvata laitoksella käytettyjen bionesteiden, biomassapolttoaineiden sekä niillä tuotetun energian määrittämismenettelyt. Kuvaa lyhyesti menettelyt, joilla biomassapolttoaineiden tai -nesteiden määrätieto (massa, tilavuus, energiasisältö) määritetään. Kuvauksessa voi viitata myös muilla viranomaisilla hyväksyttyihin menettelyihin, kuten esimerkiksi hyväksytyssä tarkkailusuunnitelmassa vahvistettuihin polttoaineiden määritysmenettelyihin.

Kuvaa myös lyhyesti menettelyt, joilla biomassapolttoaineilla tai -nesteillä tuotetun energian (sähkö, lämpö, jäähdytys) määrä määritetään. Kuvauksessa voi viitata myös muihin viranomaisilla hyväksyttyihin menettelyihin.

Kohdassa 7 D toiminnanharjoittajan tulee kuvata menetelmä, jolla kestävyysjärjestelmässä varmistutaan kasvihuonekaasupäästövähenemää koskevan kriteerin täyttymisestä. Mikäli kestävyysjärjestelmä perustuu tältä osin RED II-direktiivin liitteen V tai VI mukaisiin oletusarvoihin, tulee se kuvata tässä. Toiminnanharjoittajan kestävyyskriteeriohjeen luvussa 4.1 ja 4.2 on kuvattu tarkemmin oletusarvojen käytön mahdollisuuksia. Mikäli kestävyysjärjestelmän kasvihuonekaasupäästövähenemän laskeminen perustuu todelliseen päästölaskentaan, tulee laskentamenetelmä kuvata yksityiskohtaisesti tässä ja mahdollisissa liitteissä. Kasvihuonekaasupäästölaskennan vaatimuksia on kuvattu toiminnanharjoittajan kestävyyskriteeriohjeen luvusta 4.2 alkaen.

Kohdassa 7 E toiminnanharjoittajan tulee kuvata tarkasti ja yksityiskohtaisesti, kuinka kestävyysjärjestelmässä varmistetaan raaka-aineen alkuperäkriteerien täyttyminen. Kestävyyskriteerien täyttyminen tulee kuvata raaka-aineluokittain. Toiminnanharjoittajan kestävyyskriteeriohjeen luvussa 2 on kuvattu kestävyysjärjestelmälle asetettuja vaatimuksia tältä osin.

### Kohta 8: Liitteet

Toiminnanharjoittajan tulee liittää hakemukseensa todentajan lausunto kestävyysjärjestelmän vaatimustenmukaisuudesta. Todentajan lausunto laaditaan lomakkeella ’Todentajan lausunto toiminnanharjoittajan kestävyysjärjestelmän vaatimustenmukaisuudesta’, joka löytyy Energiaviraston internetsivulta.

Kohdassa 8 A kestävyysjärjestelmän hyväksymishakemukseen tulee yksilöidä

* kuka toiminnanharjoittajan kestävyysjärjestelmän on todentanut,
* todentamisen päivämäärä ja
* onko todentaja havainnut kestävyysjärjestelmän vaatimustenmukaiseksi.

Muilta osin todentajan lausunto tulee liittää liitteeksi. Sitä koskevat samat julkisuuslain mukaiset salassapitoperusteet kuin muihinkin hakemukseen liittyviin asiakirjoihin ja sen mahdollinen salassapito käsitellään tapauskohtaisesti.

Lisäksi kohdassa 8 B tulee yksilöidä myös muut mahdolliset liitteet, mitä kohtaa hakemuksessa kyseinen liite koskee ja miksi. Hakemuksen kohdassa 5 B kertaalleen mainittuja liitteitä ei tarvitse mainita uudelleen kohdassa 8 B.

Mikäli toiminnanharjoittaja katsoo, että hakemuksen liitteenä on julkisuuslain nojalla salassa pidettäviä asiakirjoja, tulee salassa pidettävät liitteet yksilöidä ja salassapidon peruste mainita kohdassa 8 B.

### Kohta 9: Allekirjoitus

Hakemuksen tulee olla toiminnanharjoittajan yhtiöjärjestyksen tai vastaavan mukaisesti allekirjoitettu. Hakemuksessa tulee siis olla sellaisen henkilön tai henkilöiden allekirjoitukset, joilla on toiminnanharjoittajan nimenkirjoitusoikeus. Mikäli allekirjoittaja poikkeaa tästä, tulee hakemukseen liittää asiakirja, josta käy ilmi allekirjoittajan nimenkirjoitusoikeus. Energiavirasto tarkastaa hakemuksen allekirjoituksen viran puolesta.